गुबन फारसेथिं बे बिसायख’थि फोसावदिं मेलावनो आसामनि जगाय मन्थ्रि फनि भुषन सौधुरिआ बाहागो लानानै बुङो दि दिनै बिपिएफ दोलोजों ज’ जानानै गोजोननाय मोनदों। बयबो मिथिगौ बै समनि बिटिसि आरो दानि बिटिसि बेसेबां फाराग। थारैनो हाग्रामानि दैदेननाय बिपिएफ सोरखारनि नाजानायावनो दिनै बिटिसि हालामा बेसेबांबा जोंगा-मागा जौगासारबाय। नाथाय दिनै आसाम सोरखारा मुवा-बेसादनि बेसेन बांनायखौ होबथानो हानाय राहाखौनो खालामनो हायाखै। जायनि थाखाय रायजोनि नोगोरारिफोरा गोबां भुगिनो गोनां जादों। बेनिखायनो फैबाय थानाय समाव बिजेपि सोरखारखौ बेनि फिननाय होनो थाखाय रायजो-राजाफोरा थियारि जानांगौ होननानैबो बुङो ।